Onsdag efter sprængningen opfordrede skatteminister Morten Bødskov (S), der besøgte gerningsstedet, alle til at melde sig, hvis de havde set noget eller lå inde med viden.

Ingen sammenhæng

Københavns Politi oplyste på pressemødet, at der ikke umiddelbart var nogen sammenhæng mellem eksplosionen tirsdag samt eksplosionen på Nørrebro senere på ugen.

Men efter en lang række ransagninger har man beslaglagt det formodede køretøj, der blev brugt tirsdag aften. Køretøjet vil nu blive genstand for tekniske undersøgelser, oplyser Jørgen Bergen Skov.

Der vil senere blive indkaldt til et grundlovsforhør, der ifølge Københavns Politi vil ske bag lukkede døre.

- Det betyder grundlæggende, at vi fra retten kan få et navn og en fødselsdato. Alle de afgørende detaljer får vi sandsynligvis ikke, for presse og tilhørere vil blive sendt uden for døren, siger Mette Mayli Albæk, DR Nyheders retsanalytiker.